Ferganos kalnagūbris
Ferganos kalnagūbris (kirg. Фергана тоо кыркасы) – kalnagūbris Kirgizijoje, Tianšanio kalnų sistemoje; skiria Ferganos slėnį (vakaruose) nuo vidinių Tianšanio kalnagūbrių (rytuose). Ilgis iš šiaurės vakarų į pietryčius 225 km, plotis iki 62 km. Aukščiausia vieta siekia 4940 m (Uč Seito viršukalnė). Kalnagūbrio šlaitai apaugę spygliuočių ir riešutmedžių miškais. Yra ~150 ledynų, kurių bendras plotas 125 km².